b'\n_START_ARTICLE_\nTarnybos Lietuvos Respublikos j\xc5\xabr\xc5\xb3 laivuose statutas\n_START_PARAGRAPH_\nLRJS (Lietuvos Respublikos J\xc5\xabr\xc5\xb3 Statutas) \xe2\x80\x93 teisinis dokumentas, reglamentuojantis j\xc5\xabrin\xc4\x99 veikla Lietuvoje.\n_START_SECTION_\nStatuto nuostatos\n_START_PARAGRAPH_\n\xc5\xa0is statutas nustato civilini\xc5\xb3 j\xc5\xabrini\xc5\xb3 laiv\xc5\xb3 plaukiojan\xc4\x8di\xc5\xb3 su Lietuvos Respublikos v\xc4\x97liava, nepriklausomai nuo laivo nuosavyb\xc4\x97s formos, kapitono, vadovaujan\xc4\x8di\xc5\xb3 asmen\xc5\xb3 ir kit\xc5\xb3 \xc4\xafgulos nari\xc5\xb3 pagrindines pareigas, atsakomyb\xc4\x99 ir teises jiems laivuose vykdant LR \xc4\xafstatym\xc5\xb3 ir jos pasira\xc5\xa1yt\xc5\xb3 tarptautini\xc5\xb3 susitarim\xc5\xb3 reikalavimus, taip pat apibr\xc4\x97\xc5\xbeia laivo savininko pareigas, u\xc5\xbetikrinant saugi\xc4\x85 priklausan\xc4\x8di\xc5\xb3 arba jo vadovaujam\xc5\xb3 laiv\xc5\xb3 eksploatacija. \xc5\xa0is statutas \xc4\xafgyvendina LR \xc4\xafstatym\xc5\xb3 ir tarptautini\xc5\xb3 dokument\xc5\xb3 reglamentuojan\xc4\x8di\xc5\xb3 j\xc5\xabrin\xc4\x99 laivyb\xc4\x85 nuostatas. Laivo \xc4\xafgulos ir laivo savininko santykius reguliuoja \xc5\xa1io statuto nuostatos ir LR \xc4\xafstatymai. Jokios laivo savininko sutartys su kit\xc5\xb3 valstybi\xc5\xb3 teisiniais subjektais negali pakeisti arba papildyti \xc5\xa1io statuto nuostat\xc5\xb3. \xc5\xa0iuo statuto reikalavimai taikomi visiems laivo \xc4\xafgulos nariams. Konkre\xc4\x8dias laivo \xc4\xafgulos nari\xc5\xb3 pareigas, nenurodytas \xc5\xa1iame statute, nustato laivo savininko pareigybin\xc4\x97s instrukcijos, jo ir laivo kapitono potvarkiai ir \xc4\xafsakymai.\n_START_SECTION_\nIstorija\n_START_PARAGRAPH_\n1924 m. gegu\xc5\xbe\xc4\x97s 8 d. Pary\xc5\xbeiuje pasira\xc5\xa1yta Klaip\xc4\x97dos kra\xc5\xa1to perdavimo Lietuvai konvencija. \xc5\xa0iuo tarptautiniu teisiniu aktu Antant\xc4\x97s valstyb\xc4\x97s \xc4\xafvykd\xc4\x97 Versalio taikos sutarties nutarimus ir pripa\xc5\xbeino Klaip\xc4\x97dos kra\xc5\xa1t\xc4\x85 Lietuvai. Lietuvos Seimas Klaip\xc4\x97dos Konvencij\xc4\x85 ratifikavo 1924 m. liepos 30 d., spalio 3 d. ji buvo \xc4\xafregistruota Taut\xc5\xb3 S\xc4\x85jungos sekretoriate, o signatarini\xc5\xb3 valstybi\xc5\xb3 ratifikuota 1925 m. rugpj\xc5\xab\xc4\x8dio 25 d. Nuo tos dienos \xc5\xa1is tarptautinis teisinis aktas \xc4\xafsigaliojo, Lietuva tapo Klaip\xc4\x97dos kra\xc5\xa1to suverenu, pri\xc4\x97jo prie Baltijos j\xc5\xabros per Klaip\xc4\x97dos uost\xc4\x85. Klaip\xc4\x97dos Konvencij\xc4\x85 sudar\xc4\x97 keturios dalys \xe2\x80\x93 pati Konvencija ir trys pried\xc4\x97liai: statutas, uostas ir tranzitas._NEWLINE_1990 m. kovo 11 d. Lietuvos Respublikos \xc4\xafstatymu Nr. I-14 \xe2\x80\x9eD\xc4\x97l Lietuvos Respublikos Laikinojo Pagrindinio \xc4\xaestatymo\xe2\x80\x9c nustatyta, kad Lietuvos Respublikoje ir toliau galioja tie iki \xc5\xa1iol veik\xc4\x99 Lietuvoje \xc4\xafstatymai bei kiti teis\xc4\x97s aktai, tarp j\xc5\xb3 ir J\xc5\xabr\xc5\xb3 Statutas, kurie neprie\xc5\xa1tarauja Lietuvos Respublikos Laikinajam Pagrindiniam \xc4\xaestatymui._NEWLINE_Nuo laisvos nepriklausomos Lietuvos atk\xc5\xabrimo dienos statutas buvo nuolat tobulinamas. Juo buvo patvirtinti laivo kapitono, laivo savininko, \xc4\xafgulos, aivo v\xc4\x97liavos ir t. t. nuostatai. Taip pat susij\xc4\x99 aktai su Klaip\xc4\x97dos uosto eksploatacija.'